Igaühel, kes leiab, et õigustloov akt on põhiseadusega vastuolus, on õigus pöörduda avaldusega õiguskantsleri poole selle õigustloova akti põhiseadusele vastavuse kontrollimiseks. Teiseks on isikul võimalik tõstatada õigustloova akti põhiseadusele vastavuse küsimus hariliku  kohtumenetluse käigus ehk tema asja menetlemisel esimese, teise või kolmanda astme kohtus.